**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 15 /01/2025**

**Αριθ. Πρωτ. 728**

**ΑΠΟΣΠΑΣΜΑ**

# Από το πρακτικό της αριθμ. 1ης /2025ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης : 1**

**Προγραμματισμός προσλήψεων έκτακτου προσωπικού για την κάλυψη αναγκών της ανταποδοτικής Υπηρεσίας Καθαριότητας του Δήμου Λεβαδέων.**

Στη Λιβαδειά σήμερα 14η Ιανουαρίου 2025 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 476/10-01-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 6 (έξι) , ήτοι

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1.Αγνιάδης Παναγιώτης

2. Τουμαράς Βασίλειος Αν και είχε νόμιμα προσκληθεί

3. Καλλιαντάσης Χρήστος

4. Τόλιας Δημήτριος - αν/κό μέλος κ. Παπαβασιλείου Αικατερίνης

5. Μίχας Δημήτριος

6. Ταγκαλέγκας Ιωάννης

Ο Πρόεδρος της Δημοτικής Επιτροπής εισηγούμενος το 1ο θέμα της ημερήσιας διάταξης έθεσε

υπόψη των μελών την με αριθ.πρωτ. 402/09-01-2025 έγγραφη εισήγηση της Δ/νσης

Διοικητικών Υπηρεσιών του Δήμου Λεβαδέων στην οποία αναφέρονται:

*Οι διατάξεις της παρ. 14 του άρθρου 12 του ν. 4071/2012 , όπως αντικαταστάθηκαν με τις όμοιες του* ***άρθρου 107 του Ν. 4483/2017*** *, ορίζουν ότι : « Για την έγκριση πρόσληψης προσωπικού ιδιωτικού δικαίου ορισμένου χρόνου σε υπηρεσίες ανταποδοτικού χαρακτήρα του άρθρου 205 του Ν. 3584/2007 ( Α΄143 ) ,… εκδίδεται απόφαση του Υπουργού Εσωτερικών .Οι ανωτέρω συμβάσεις εξαιρούνται της υποχρέωσης έγκρισης της Επιτροπής ΠΥΣ .33/2006 , όπως ισχύει .»*

*Οι διατάξεις του άρθρου* ***205 του Ν. 3584/2007*** *( Πρόσληψη προσωπικού για την αντιμετώπιση εποχικών ,περιοδικών και πρόσκαιρων αναγκών ) όπως τροποποιήθηκαν με τις όμοιες* ***του άρθρου 16 του Ν. 5143/2024*** *( ΦΕΚ 161 Α) ,με τίτλο «* ***Προσωπικό Ιδιωτικού Δικαίου Ορισμένου Χρόνου των Οργανισμών Τοπικής Αυτοδιοίκησης για εποχικές, περιοδικές και πρόσκαιρες ανάγκες Τροποποίηση παρ. 1 άρθρου 205 Κώδικα Κατάστασης Δημοτικών και Κοινοτικών Υπαλλήλων » ορίζουν ότι:***  *«Στην παρ. 1 του άρθρου 205 του Κώδικα Κατάστασης Δημοτικών και Κοινοτικών Υπαλλήλων (ν. 3584/2007, Α’ 143), περί πρόσληψης προσωπικού για την αντιμετώπιση εποχικών, περιοδικών και πρόσκαιρων αναγκών των Οργανισμών Τοπικής Αυτοδιοίκησης, επέρχονται οι ακόλουθες τροποποιήσεις: α) στο πρώτο εδάφιο, οι λέξεις «των παρ. 2-17 του άρθρου 21 του ν. 2190/1994, όπως ισχύει» αντικαθίστανται από τις λέξεις «των άρθρων 37 έως 42 του ν. 4765/2021 (Α’ 6)», β) το δεύτερο εδάφιο αντικαθίσταται και η παρ. 1 διαμορφώνεται ως εξής:*

*«1. Οι Ο.Τ.Α. επιτρέπεται να απασχολούν προσωπικό με σύμβαση εργασίας Ιδιωτικού Δικαίου Ορισμένου Χρόνου, για την αντιμετώπιση εποχικών ή άλλων περιοδικών ή πρόσκαιρων αναγκών, με τις προϋποθέσεις και τη διαδικασία των άρθρων 37 έως 42 του ν. 4765/2021 (Α’ 6). Ειδικά για συμβάσεις εργασίας ορισμένου χρόνου που αφορούν το αμέσως επόμενο ημερολογιακό έτος, εφόσον δεν υφίσταται εγκεκριμένος προϋπολογισμός του οικείου Ο.Τ.Α., η διαδικασία πρόσληψης εκκινεί με βεβαίωση του Προϊσταμένου της Οικονομικής Υπηρεσίας για την εγγραφή των σχετικών πιστώσεων στον προϋπολογισμό του επόμενου έτους.»*

*Στο πλαίσιο των ανωτέρω και σύμφωνα με τις οδηγίες του Υπουργείου Εσωτερικών ( Α.Π. 14420/15.02.2024 ) για τον Προγραμματισμό προσλήψεων προσωπικού ιδιωτικού δικαίου ορισμένου χρόνου υπηρεσιών ανταποδοτικού χαρακτήρα ( άρθρο 107 του Ν. 4483/2017 ) απαιτείται , μεταξύ άλλων ,και απόφαση της Δημοτικής Επιτροπής ( Παράρτημα 1α) με την οποία θα περιγράφεται λεπτομερώς ο λόγος για τον οποίο απαιτείται η πρόσληψη τέτοιου είδους προσωπικού , κατά αριθμό ,βαθμίδα εκπαίδευσης και ειδικότητα και ακριβή αναφορά στη διάρκεια των συμβάσεων με τις οποίες θα απασχοληθούν οι προσληπτέοι .*

*Με βάση τα ανωτέρω και την ανάγκη για την καλύτερη εξυπηρέτηση των δημοτών , η αρμόδια Δ/νση Περιβάλλοντος , Καθαριότητας και Πρασίνου με το με αρ. πρωτ. 24090/28.11.2024 έγγραφό του επιθυμεί την πρόσληψη προσωπικού Ιδιωτικού Δικαίου Ορισμένου Χρόνου ( Ι.Δ.Ο.Χ ) , μέγιστης διάρκειας οκτώ (8) μηνών για την κάλυψη αναγκών ανταποδοτικού χαρακτήρα ( υπηρεσία καθαριότητας -ανακύκλωσης ) του Δήμου μας , ως εξής :*

* *Επτά (7) θέσεις κλάδου ΔΕ Οδηγών , ειδικότητας ΔΕ Οδηγών ( για τα όλα τα οχήματα της καθαριότητας και για απορριμματοφόρα οχήματα )*
* *Δέκα πέντε (15) θέσεις κλάδου ΥΕ Προσωπικού Καθαριότητας Εξωτερικών Χώρων , ειδικότητας ΥΕ Συνοδών Απορριμματοφόρων ,*

*αναφέροντας στην εισήγησή της τα παρακάτω:*

*“Έχοντας υπόψη :*

1. *Την αριθμ. 2539/65439/8.5.2017 (ΑΔΑ ΩΑΤΠΟΡ10-ΒΛΥ) Απόφαση του Γενικού Γραμματέα Αποκεντρωμένης Διοίκησης Θεσσαλίας – Στ. Ελλάδας με την οποία εγκρίθηκε η εξαίρεση από την πενθήμερη εργασία και η καθιέρωση 24ωρης λειτουργίας όλες τις ημέρες της εβδομάδας και τις Κυριακές και τις ημέρες αργίας του Τμήματος Καθαριότητας & Ανακύκλωσης του Δήμου Λεβαδέων και η οποία δημοσιεύτηκες το ΦΕΚ 1651/τ.Β/15.5.2017.*
2. *Το γεγονός ότι η ιδιαιτερότητα και η ιδιοτυπία των συνθηκών λειτουργίας της υπηρεσίας καθαριότητας του Δήμου, καθώς και η αποτελεσματικότερη λειτουργία και η απρόσκοπτη εξυπηρέτηση των δημοτών επιβάλλει την καθιέρωση εξαίρεσης από την πενθήμερη εργασία της ανωτέρω υπηρεσίας και τη λειτουργία αυτής σε 24ωρη βάση προκειμένου να ανταποκριθεί στα καθήκοντά της και να επιτελεί το έργο της καθαριότητας στο Δήμο μας, με τον καλύτερο δυνατό τρόπο.*

*Το τμήμα Καθαριότητας & Ανακύκλωσης είναι επιφορτισμένο με τις ανάγκες καθαριότητας του Δήμου σε επίπεδο συλλογής και μεταφοράς αστικών αποβλήτων, ογκωδών απορριμμάτων και υπολειμμάτων κλαδεμάτων, υλικών ανακύκλωσης, πλύσιμο κάδων απορριμμάτων καθώς και με την καθαριότητα των κοινόχρηστων χώρων όλου του Καλλικρατικού Δήμου Λεβαδέων.*

*Η ετήσια ποσότητα των απορριμμάτων που συλλέγεται από τους 1.400 κάδους προσωρινής συλλογής απορριμμάτων ανέρχεται στους 11.500 τόνους, ενώ από τους 500 κάδους ανακύκλωσης συλλέγονται 1.500 τόνοι ανακυκλώσιμου υλικού.*

*«Δρομολόγια» και μηχανολογικός εξοπλισμός που χρησιμοποιεί το τμήμα καθαριότητας και ανακύκλωσης για τη συλλογή και μεταφορά των απορριμμάτων*

*Για την συλλογή των απορριμμάτων από τους κάδους προσωρινής αποθήκευσης και τη μεταφορά τους στον Χ.Υ.Τ.Υ. Λιβαδειάς χρησιμοποιούνται έξι (6) από τα εννέα (9) απορριμματοφόρα οχήματα που διαθέτει ο Δήμος. Από αυτά τρία (3) δραστηριοποιούνται στην Δημοτική Ενότητα Λιβαδειάς και τα υπόλοιπα τρία (3) στις Δημοτικές Ενότητες Δαύλειας – Χαιρώνειας, Κορώνειας και Κυριακίου.*

*Η αποκομιδή των ογκωδών αντικειμένων και των απορριμμάτων που βρίσκονται σε χώρους όπου δεν είναι δυνατή η προσέγγιση των απορριμματοφόρων λόγω στενότητας των δρόμων, πραγματοποιείται από δύο (2) ανατρεπόμενα φορτηγά οχήματα και ένα (1) μηχάνημα έργου.*

*Για την συλλογή των ανακυκλώσιμων υλικών και τη μεταφορά τους στα container προσωρινής αποθήκευσης που βρίσκονται στον Χ.Υ.Τ.Υ. Λιβαδειάς χρησιμοποιείται ένα (1) απορριμματοφόρο όχημα για όλες τις Δημοτικές Ενότητες.*

*Στην πόλη της Λιβαδειάς έχουν τοποθετηθεί τρία (3) μεταλλικά container συλλογής απορριμμάτων μεγάλης χωρητικότητας, τα οποία μεταφέρονται στον Χ.Υ.Τ.Υ. Λιβαδειάς με ειδικό γερανοφόρο όχημα.*

*Το πλύσιμο των κάδων απορριμμάτων και αυτών της ανακύκλωσης πραγματοποιείται με τη χρήση ενός (1) ειδικού οχήματος – πλυντηρίου κάδων, το οποίο δραστηριοποιείται σε όλο τον Καλλικρατικό Δήμο Λεβαδέων.*

*Ο οδοκαθαρισμός πραγματοποιείται με τη χρήση ενός μηχανικού σαρώθρου.*

*Για την καθημερινή συλλογή και μεταφορά των απορριμμάτων (από Δευτέρα έως Παρασκευή) χρησιμοποιείται συνολικά ο παραπάνω αναγραφόμενος μηχανολογικός εξοπλισμός και πραγματοποιούνται δεκατρία (13) διαφορετικά «δρομολόγια». Για την αποκομιδή των απορριμμάτων και των ανακυκλώσιμων υλικών το Σάββατο και την Κυριακή πραγματοποιούνται συνολικά τέσσερα (4) «δρομολόγια» με τη χρήση δύο (2) απορριμματοφόρων οχημάτων.*

*Συνοπτικά για την συλλογή και μεταφορά των αστικών απορριμμάτων, των ανακυκλώσιμων υλικών, καθώς και τον καθαρισμό των κοινόχρηστων χώρων (οδών, πλατειών κ.λπ.) χρησιμοποιείται ο παρακάτω μηχανολογικός εξοπλισμός:*

* + *Απορριμματοφόρα οχήματα: έξι (6)*
  + *Απορριμματοφόρο όχημα ανακύκλωσης ένα (1)*
  + *Ανοιχτό φορτηγό ¾ αποκομιδής απορριμμάτων και ογκωδών αντικειμένων: ένα (1)*
  + *Ανοιχτό φορτηγό αποκομιδής ογκωδών αντικειμένων: ένα (1)*
  + *Φορτηγό – γερανός αποκομιδής container απορριμμάτων: ένα (1)*
  + *Πλυντήριο κάδων απορριμμάτων: ένα (1)*
  + *Φορτωτής – εκσκαφέας τύπου JCBQ ένα (1)*
  + *Σάρωθρο: ένα (1)*

*Απαιτούμενο προσωπικό για τη συλλογή και μεταφορά των απορριμμάτων*

*Για την καθημερινή (Δευτέρα έως Κυριακή) συλλογή και μεταφορά των απορριμμάτων με τη χρήση του αναγραφόμενου μηχανολογικού εξοπλισμού και την πραγματοποίηση των δεκαεπτά (17) «δρομολογίων» απαιτείται το παρακάτω εργατοτεχνικό προσωπικό:*

* + *Οδηγοί απορριμματοφόρων και λοιπών οχημάτων: δεκατρείς (13)*
  + *Χειριστές μηχανημάτων έργου: δύο (2)*
  + *Συνοδοί απορριμματοφόρων, φορτηγών και καδοπλυντηρίου: είκοσι τέσσερις (24)*

*Διαθέσιμο μόνιμο εργατοτεχνικό προσωπικό τμήματος καθαριότητας:*

*Το μόνιμο εργατοτεχνικό προσωπικό (οδηγοί, χειριστές, εργάτες) του τμήματος αριθμεί συνολικά τριάντα έναν (31) εργαζόμενους, οι οποίοι κατανέμονται ως εξής:*

* + *Οδηγοί απορριμματοφόρων και λοιπών οχημάτων: πέντε (5) μόνιμοι υπάλληλοι*
  + *Κατ’ εξαίρεση οδηγοί λοιπών οχημάτων: ένας (1) μόνιμος υπάλληλος*
  + *Οδηγοί απορριμματοφόρων και λοιπών οχημάτων (ΔΥΠΑ, 55+) δύο (2) υπάλληλοι ΙΔΟΧ*
  + *Χειριστές μηχανημάτων έργου: τέσσερις (4) μόνιμοι υπάλληλοι*
  + *Συνοδοί απορριμματοφόρων, φορτηγών και καδοπλυντηρίου: επτά (7) μόνιμοι υπάλληλοι*
  + *Συνοδοί απορριμματοφόρων, φορτηγών, καδοπλυντηρίου (ΔΥΠΑ, 55+) τρεις (3) υπάλληλοι ΙΔΟΧ*
  + *Οδοκαθαριστές – καθαριότητα κοινόχρηστων χώρων: εννέα (9) μόνιμοι υπάλληλοι*

*Από το διαθέσιμο εργατοτεχνικό προσωπικό ένας οδοκαθαριστής είναι άτομο με ειδικές ανάγκες, ένας οδοκαθαριστής δεν μπορεί να προσφέρει εργασία λόγω σοβαρού προβλήματος υγείας, ένας χειριστής μηχανημάτων έργου απασχολείται παράλληλα στην αποκομιδή των container απορριμμάτων και στο καλαθοφόρο όχημα και ένας χειριστής απασχολείται στην κοπή χόρτων με το χορτοκοπτικό μηχάνημα.*

*Εκτός των άλλων πρέπει να σημειωθεί ότι:*

* *Δεν αναμένονται προσλήψεις μόνιμου προσωπικού για το έτος 2025.*
* *Οι πραγματοποιηθείσες προσλήψεις προσωπικού επτά (7) οδηγών και δεκαπέντε (15) συνοδών απορριμματοφόρου με οκτάμηνες συμβάσεις ορισμένου χρόνου, μέσω ΑΣΕΠ έχουν ημερομηνία λήξης την 14η Μαρτίου 2025.*

*Από τα παραπάνω συμπεραίνεται ότι από την 15η Μαρτίου 2025, για την κάλυψη των αναγκών της υπηρεσίας καθαριότητας, απαιτείται η πρόσληψη έκτακτου προσωπικού με συμβάσεις οκτάμηνης διάρκειας.*

*Επίσης επισημαίνουμε ότι επειδή το υπάρχον μόνιμο εργατικό προσωπικό του τμήματος καθαριότητας και ανακύκλωσης είναι ελλιπές, οποιαδήποτε κανονική ή πιθανή αναρρωτική άδεια υπαλλήλου, καθώς και πιθανή αποχώρηση οδηγών και εργατών λόγω συνταξιοδότησης θα επιφέρουν σημαντικά προβλήματα και αδυναμία εκτέλεσης των εργασιών αποκομιδής των απορριμμάτων και της καθαριότητας του Δήμου.*

*Με βάση τα ανωτέρω σχετικά έγγραφα, καθώς και τα αναφερόμενα αναλυτικά στοιχεία που αφορούν στο απαιτούμενο και στο διαθέσιμο προσωπικό του τμήματος, προκύπτει ότι είναι αναγκαία η πρόσληψη επτά (7) οδηγών απορριμματοφόρων και δέκα πέντε (15) συνοδών απορριμματοφόρων με συμβάσεις οκτάμηνης ισχύος.»*

*Τα απαιτούμενα προσόντα πρόσληψης του ανωτέρω προσωπικού καθορίζονται αντίστοιχα στο Παράρτημα Α΄ του Π.Δ/τος 85/2022 ( ΦΕΚ 232 Α΄ )*

*Επίσης σε εφαρμογή των διατάξεων* ***του άρθρου 16 του Ν. 5143/2024*** *έχει εκδοθεί η με αριθμ. πρωτ. 26458/30.12.2024 Βεβαίωση του Προϊσταμένου της Οικονομικής Υπηρεσίας με την οποία βεβαιώνεται ότι στο προϋπολογισμό του οικονομικού έτους 2025 έχουν εγγραφεί στους κατωτέρω κωδικούς αριθμούς του σκέλους των εξόδων οι πιστώσεις για την εκκίνηση της διαδικασίας πρόσληψης προσωπικού ΙΔΟΧ συνολικά 22 ατόμων για τις ανάγκες της ανταποδοτικής Υπηρεσίας Καθαριότητας του Δήμου Λεβαδέων , ήτοι :*

* *Κ.Α 20/6041 « Tακτικές αποδοχές ( περιλαμβάνονται βασικός μισθός , δώρα εορτών , γενικά και τακτικά επιδόματα ) » πίστωση ύψους 203.150,00 ευρώ*
* *Κ.Α 20/6054.001 «Εργοδοτικές Εισφορές ΙΚΑ ( ΕΦΚΑ ) εκτάκτων υπ. καθαριότητας και ηλεκτροφωτισμού » πίστωση ύψους 51.365,00 ευρώ*

***Καλείται η Δημοτική Επιτροπή ,*** *βάσει των ανωτέρω , να εγκρίνει τον προγραμματισμό προσλήψεων προσωπικού Ιδιωτικού Δικαίου Ορισμένου Χρόνου , μέγιστης διάρκειας οκτώ (8) μηνών , για την κάλυψη των αναγκών της ανταποδοτικής υπηρεσίας Καθαριότητας του Δήμου μας , για τις εξής , κατά αριθμό ατόμων , ειδικότητες :*

* *Επτά (7) θέσεις κλάδου ΔΕ Οδηγών , ειδικότητας ΔΕ Οδηγών ( για τα όλα τα οχήματα της καθαριότητας και για απορριμματοφόρα οχήματα )*
* *Δέκα πέντε (15) θέσεις κλάδου ΥΕ Προσωπικού Καθαριότητας Εξωτερικών Χώρων , ειδικότητας ΥΕ Συνοδών Απορριμματοφόρων.*

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Τις οδηγίες του Υπουργείου Εσωτερικών ( Α.Π. 14420/15.02.2024 ) για τον Προγραμματισμό προσλήψεων προσωπικού ιδιωτικού δικαίου ορισμένου χρόνου υπηρεσιών ανταποδοτικού χαρακτήρα ( άρθρο 107 του Ν. 4483/2017 )

-Την με αριθ. πρωτ. 24090/28-11-2024 Εισήγηση της Δ/νσης Περιβάλλοντος

-Την με αρ. πρωτ. 26458/30-12-2024 Βεβαίωση της Διεύθυνσης Οικονομικών Υπηρεσιών

-Την υπ αριθμ.πρωτ. 402/09-01-2025 έγγραφη εισήγηση της Δ/νσης Διοικητικών Υπηρεσιών

-Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Οικονομικής Επιτροπής , όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

**Α. Εγκρίνει** την πρόσληψη προσωπικού, συνολικού αριθμού ΕΙΚΟΣΙ ΔΥΟ (22) ατόμων, με σχέση εργασίας Ιδιωτικού Δικαίου Ορισμένου Χρόνου, μέγιστης χρονικής διάρκειας ΟΚΤΩ (8) μηνών για την κάλυψη των αναγκών της ανταποδοτικής υπηρεσίας Καθαριότητας του Δήμου και συγκεκριμένα:

|  |  |  |  |
| --- | --- | --- | --- |
| **Α/Α** | **ΕΙΔΙΚΟΤΗΤΑ** | **ΑΡΙΘΜΟΣ** | **ΧΡΟΝΙΚΗ ΔΙΑΡΚΕΙΑ** |
| 1. | ΔΕ Οδηγών ( για τα όλα τα οχήματα της καθαριότητας και για απορριμματοφόρα οχήματα *)* | ΕΠΤΑ (7) | 8 ΜΗΝΕΣ |
| 2. | * ΥΕ Προσωπικού Καθαριότητας Εξωτερικών Χώρων , ειδικότητας ΥΕ Συνοδών Απορριμματοφόρων. | ΔΕΚΑΠΕΝΤΕ (15) | 8 ΜΗΝΕΣ |

**Β**. Η δαπάνη των αποδοχών των προσληφθέντων θα βαρύνει τους παρακάτω Κ.Α. του προϋπολογισμού εξόδων οικον. έτους 2025 :

|  |  |  |  |
| --- | --- | --- | --- |
| **Α/Α** | **Κ.Α** | **ΤΙΤΛΟΣ ΚΩΔΙΚΟΥ** | **ΕΓΓΕΓΡΑΜΜΕΝΗ ΠΙΣΤΩΣΗ** |
| 1 | 20/6041 | « Tακτικές αποδοχές ( περιλαμβάνονται βασικός μισθός , δώρα εορτών , γενικά και τακτικά επιδόματα ) » | 203.150,00 € |
| 2 | *20/6054.001* | «Εργοδοτικές Εισφορές ΙΚΑ ( ΕΦΚΑ ) εκτάκτων υπ. καθαριότητας και ηλεκτροφωτισμού » | 51.365,00€ |

**Η παρούσα απόφαση πήρε αριθμό 1/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1.Τουμαράς Βασίλειος

2.Καλλιαντάσης Χρήστος

3.Τόλιας Δημήτριος

4.Μίχας Δημήτριος ΠΙΣΤΟ ΑΠΟΣΠΑΣΜΑ

5.Ταγκαλέγκας Ιωάννης

Λιβαδειά 15 -01-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ